**PRÓBA**

Egy szöveges állományban aszteroidákról gyűjtött adatokat tárolunk. Minden sorban egy-egy aszteroida azonosítóját (string) az aszteroidára vonatkozó egy vagy több megfigyelés adatai követik. Egy megfigyelés első adata a megfigyelés dátuma (EEEE.HH.NN formátumú sztring), amit az aszteroida tömege (természetes szám), és a Földtől mért távolsága ezer kilométerben (természetes szám) követ. Egy soron belül az adatokat szóközök és/vagy tabulátorjelek választják el. Feltehetjük, hogy az állomány sorai a megadott formában vannak, továbbá egy soron belül a megfigyelések dátumai időrendben növekvően helyezkednek el, és az aszteroidák tömege az idő múltával egyre kisebb.

**Példa az input fájl egy sorára:**

CX896 1978.09.12 6890 3000 1999.04.17 5745 2500 2003.11.03 5210 1800

***Megfelelt szintű*** (közepes) a munkája akkor, ha

1. megszámolja azon aszteroidák azonosítóit, amelyek tömege minden méréskor 5000 tonna felett volt,
2. megadja az utolsó megfigyelés szerint legnagyobb tömegű aszteroidát (azonosító, tömeg, utolsó megfigyelés dátuma).

***Kiváló szintű*** (jeles) a munkája akkor, ha a megfelelt szint mellett

1. megadja, hogy van-e olyan aszteroida, amely az idő múlásával egyre közelebb került a Földhöz és amelyek tömege minden méréskor 5000 tonna felett volt.

Ezeken kívül a programja kielégíti az alábbi követelményeket:

* nemcsak az érvényes tesztesetekre működik helyesen a programja, hanem az üres fájl, és a nem létező fájl esetét is lekezeli.
* a program ciklusai tanult programozási tételekből származnak;
* egy osztályt készít a szöveges állomány olvasásához;
* a szöveges állományt csak egyszer nyitja meg olvasásra és nem használ a szöveges állomány sorainak számától függő méretű változót.